
Izraelben az utóbbi években igen- 
csak megszaporodtak az UFO- 
észlelések. A szemtanúknak sze- 
rencsére több alkalommal is sike- 
rült fotókat, videófilmeket készíteni 
ezekről. Az alábbiakban a legérde- 
kesebb videofelvételekkel ismer- 


kedhetnek meg a kedves olvasók. 
A felvételeket az izraeli 2 TV is be- 
mutatta a híradásaiban. Az első 
képkockán az izraeli Metula város 


VILÁGHÁLÓ 


fölött 1996. november 3-án 23.30 
körül az éjszakai égbolton feltűnt 
hatalmas, narancssárga UFO lát- 
ható. A videófilmet Shlomi Afriant, 
egy profi filmes készítette. Az UFO 
a következő éjszaka is felbukkant, 
közel a korábbi feltűnési helyéhez. 
Ekkor tizenöt percig volt látható. A 
másik képkockán egy, az előzőhöz 
hasonló, hatalmas fénygömb látha- 
tó. A felvételt Ahula város egy lako- 
sa készítette. A következő érdekes 
felvétel 1996. március 16-án, haj- 
nali 3 órakor készült, és egy na- 


rancssárga színű fénygömb földre 
szállását örökítette meg. Az UFO 
Shula Cohen, Ramat Ahayal-i lakos 
háza fölött tűnt fel, majd egy hely- 
ben lebegett néhány percig. Szom- 
szédja, Galit Ben-Arush az ablakán 
kinézve megdöbbenve szemlélte a 
hajnali keleti égen feltűnt, fényesen 
ragyogó új Napot. A csodálkozó 
szemlélődésből kizökkenve gyor- 
san előkereste kameráját, és a sö- 
tét égbolt által szolgáltatott háttér 
előtt ragyogóan fénylő objektumra 
irányította. Az objektum egy idő 
után lassan megmozdult, majd ko- 
mótosan ereszkedni kezdett a há- 
zak mögötti területre. A jelenség 
földet érése után a szemtanú rövid 
időre visszament a házba, hogy ki- 
cserélje a kamera lemerült akkuját. 
Visszatértekor a központi fényes- 
ségben egy hengerszerű tárgy — 
esetleg élőlény — jelent meg, amely 
jól észrevehető módon árnyékot 
vetett. Amikor Ben-Arush közelebb 
akart menni a jelenséghez, az hirte- 
len kifényesedett, majd felemelke- 
dett és pillanatok alatt eltűnt a haj- 
nali derengésben. Shula Cohen ké- 
sőbb kapcsolatba lépett egy tel-avi- 
vi riporterrel, aki miután meghall- 
gatta a történetet, és látta a felvé- 
telt, meginterjúvolta a szomszédját 
is, Yehudit P.-t. Az objektum 
ugyanis az ő birtokán ért földet. Ő 
elmondta, hogy szintén látta a fé- 
nyes gömböt, azonban azt hitte 
róla, hogy a felkelő Nap. Adva van 
tehát egy meglehetősen érdekes 
videófelvétel, amelyen egy hatal- 
mas, ragyogó fénygömb ereszke- 
dik a talajra. A nagy fényességben 
kisvártatva megjelenik egy árnyé- 
kot vető, hosszúkás valami, ami 
egyes kutatók szerint egy idegen 
lény sziluettje. 

